ডেঙ্গি মোকাবিলায় বেসরকারি হাসপাতালে অভিযান পুরসভার স্বাস্থ্য দফতরের। অভিযানের নেতৃত্ব দেন মেয়র পারিষদ অতীন ঘোষ।  তাঁর সঙ্গে ছিলেন চিফ ভেক্টর কন্ট্রোল অফিসার সহ স্বাস্থ্য ভবনের অধিকর্তারা।  বাইপাস সংলগ্ন হাসপাতালগুলি ঘুরে দেখা হয়। শুরুতেই   বাইপাসের ধারে একটি বেসরকারি হাসপাতালে মেলে  এডিস  মশার লার্ভা। গতকালই স্বাস্থ্য ভবনের কর্তারা ডেঙ্গি মোকাবিলায় বিভিন্ন হাসপাতাল, ডায়াগনস্টিক সেন্টার,নার্সিং হোম কর্তৃপক্ষের সঙ্গে বৈঠক করেন। গতকাল বিভিন্ন শিক্ষা প্রতিষ্ঠানও ঘুরে দেখেন মেয়র পারিষদ অতীন ঘোষ। বেথুন কলেজে মেলে এডিস মশার লার্ভা। এদিকে, ডেঙ্গি প্রতিরোধে প্রশ্ন তুলল বামেরা। বামফ্রন্ট চেয়ারম্যান বিমান বসুর অভিযোগ, ডেঙ্গি নিয়ে সচেতনতা বাড়াতে যথেষ্ট প্রচার করছে না রাজ্যে। সুপার স্পেশালিটি হাসপাতালগুলিতে গবেষণার ব্যবস্থা নেই কেন? প্রশ্ন তুলেছেন তিনি। ডেঙ্গিকে ডেঙ্গি স্বীকার না করায় রাজ্যকে দুষেছেন সূর্যকান্ত মিশ্র।
 ওয়েব ডেস্ক: ডেঙ্গি মোকাবিলায় বেসরকারি হাসপাতালে অভিযান পুরসভার স্বাস্থ্য দফতরের। অভিযানের নেতৃত্ব দেন মেয়র পারিষদ অতীন ঘোষ।  তাঁর সঙ্গে ছিলেন চিফ ভেক্টর কন্ট্রোল অফিসার সহ স্বাস্থ্য ভবনের অধিকর্তারা।  বাইপাস সংলগ্ন হাসপাতালগুলি ঘুরে দেখা হয়। শুরুতেই   বাইপাসের ধারে একটি বেসরকারি হাসপাতালে মেলে  এডিস  মশার লার্ভা। গতকালই স্বাস্থ্য ভবনের কর্তারা ডেঙ্গি মোকাবিলায় বিভিন্ন হাসপাতাল, ডায়াগনস্টিক সেন্টার,নার্সিং হোম কর্তৃপক্ষের সঙ্গে বৈঠক করেন। গতকাল বিভিন্ন শিক্ষা প্রতিষ্ঠানও ঘুরে দেখেন মেয়র পারিষদ অতীন ঘোষ। বেথুন কলেজে মেলে এডিস মশার লার্ভা। এদিকে, ডেঙ্গি প্রতিরোধে প্রশ্ন তুলল বামেরা। বামফ্রন্ট চেয়ারম্যান বিমান বসুর অভিযোগ, ডেঙ্গি নিয়ে সচেতনতা বাড়াতে যথেষ্ট প্রচার করছে না রাজ্যে। সুপার স্পেশালিটি হাসপাতালগুলিতে গবেষণার ব্যবস্থা নেই কেন? প্রশ্ন তুলেছেন তিনি। ডেঙ্গিকে ডেঙ্গি স্বীকার না করায় রাজ্যকে দুষেছেন সূর্যকান্ত মিশ্র। ডেঙ্গির দাপটে বাড়ছে দুশ্চিন্তা। ঘরে ঘরে জ্বর। ছড়াচ্ছে আতঙ্ক। এই পরিস্থিতিতে চিকিত্সার নিয়েও উঠছে বিস্তর অভিযোগ। নোডাল অফিস বেলেঘাটা আইডি হাসপাতালেই চরম অব্যবস্থার ছবি উঠে আসছে। অভিযোগ, পর্যাপ্ত চিকিত্সইকই নেই হাসপাতালে। সঠিক পরিকাঠামোর অভাব নিয়েও প্রশ্ন তুলছেন রোগীর আত্মীয়রা। তাঁদের অভিযোগ, প্রয়োজনীয় প্লেটলেটস পাওয়া যাচ্ছে না। ভুগতে হচ্ছে রোগীদের। শুধু বেলেঘাটা আইডি হাসপাতালেই এমুহুর্তে ডেঙ্গিতে আক্রান্ত হয়ে ভর্তি রয়েছেন ষাট জন।